ming030890/wiki-yue-high-quality huggingface dataset:
黃春平

黃春平，MH（Jackson WONG），係香港觀塘區議會前議員，中國公民香港新移民，中華人民共和國中聯辦前職員。
黃春平嚮2011年46歲，1990年代做新華社香港分社九龍辦事處秘書，2000年做科長，2001年做中聯辦九龍工作部宣教處副處長，2003年做九龍社團聯會副秘書長。

政治立場
佢係香港親中派人士，支持排除異見嘅所謂愛國者治港。

選舉經歷
嚮2011年區議會選舉，自稱「獨立人士」。嚮呢次選舉，黃春平打敗816票嘅香港民主黨計明華，其後，佢成為創建力量嘅秘書長。
喺2015年香港區議會選舉，佢自動當選。
喺2019年第6屆香港區議會選舉，因為親中派逆民意強行支持逃犯條例修訂，黃春平連任失敗為止，當時佢輸畀泛民主派鄧威文。
喺2021年9月，佢成為香港特别行政區選舉委員會基層社團委員。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名謝偉俊。
黃浩銘

黃浩銘（英文：Raphael Wong；1988年10月24號—），花名「村長」，係社會民主連線現任主席，擁有香港理工大學社會科學系社會政策學士同埋香港中文大學社會政策碩士。
喺2015年香港區議會選舉，佢攞到1406票，未能當選。
黃潤昌

黃潤昌，香港親中派政治人。

參選經歷
曾經參選2011年香港區議會選舉。
喺2015年香港區議會選舉，佢攞到1618票，未能當選。
黃潤達

黃潤達（英文：Ivan Wong，1980年6月18號—），花名「阿達」，係香港泛民主派人士，亦係註冊社工。
黃潤達喺支聯會YouTube節目《薪火相傳》透露，自己七歲嗰陣由大陸落嚟香港。
2007年當選葵青區議會葵涌邨南選區議員，2008年上任，做到2021年。
喺2015年香港區議會選舉，佢攞到2,320票，成功當選。
黃潤達同尹兆堅一樣，原本係梁耀忠議員助理，喺2018年退出街坊工友服務處。2021年5月尾，佢因為杯葛2021年香港區議員宣誓，宣布劈炮。
黃澤標

黃澤標，香港親中派政治人。

政治同政策立場
佢係香港親中派嘅成員。

選舉經歷
曾經參選2007年香港區議會選舉。
喺2015年香港區議會選舉，佢攞到1675票，未能當選。
黃煒鈴

黃煒鈴，香港親中派政治人，2023年香港區議會選舉後被政府委任做區議員。

政治同政策立場
佢係香港親中派嘅成員。

選舉經歷
喺2015年香港區議會選舉，佢攞到1,775票，成功當選。
黃碧嬌

黃碧嬌，香港親中派政治人物。

政治立場
佢係香港親中派一員。佢支持並透過關愛隊宣傳北京未經諮詢或香港人同意，強行訂立嘅《港版國安法》。

選舉及提名經歷
喺2015年香港區議會選舉，佢攞到2,248票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
2023年12月，黃碧嬌再度參選區議會選舉，喺政府大幅度削減直選議席，選舉委員會委員壟斷選舉提名權，互相提名都唔當係利害衝突嘅選舉制度下，終於以8491低票數當選大埔南區議員。
黃竹坑 (選區)

2007年區議會選舉，馬月霞因應原有黃竹坑邨居民遷移，選擇去到石漁 (選區)參選，就冇再繼續喺黃竹坑選區參選。呢次選舉嘅候選人分別係自由黨嘅許雲薇、民主黨嘅徐遠華同埋民建聯嘅黃才立。而最終獲勝嘅係徐遠華，佢以796票嘅票差擊敗咗次名黃才立。
2011年區議會選舉，徐遠華繼續參選，以592票贏咗袁志光。
2015年區議會選舉，陳榮恩代表工聯會參選，但以455票嘅票差敗於徐遠華。
2019年區議會選舉，徐遠華以千幾票嘅票差，擊敗咗民建聯兼工聯會嘅陳榮恩，成功連任，但佢喺2021年劈炮。

歷屆議員
下面個表唔包括黃竹坑及海灣選區嘅當選區議員紀錄。
黃耀聰

黃耀聰，MH，香港經民聯黨員，葵青區議會前任議員（1985-2019年），係親中陣營入面少數擁有泛民主派背景嘅政治人（1980年代葵青七子之一）。

選舉記錄
喺2015年香港區議會選舉，佢攞到2,130票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黃耀聰曾經以經民聯名義參選地區委員會界別（葵青），攞到72票，未能當選。

2019年香港區議會選舉涉嫌賄選
喺2019年香港區議會選舉投票日，黃耀聰身為華麗選區經民聯候選人，涉嫌提供旅遊巴接載選民，傳媒亦提供咗清晰嘅片段，睇到旅遊巴上張貼咗黃耀聰嘅宣傳海報。根據《選舉條例》，喺投票期間向市民提供免費車輛接送，而車上有任何候選人嘅宣傳品，或有人進行拉票活動，企圖誘使選民投票，有可能違反《選舉條例》。結果佢輸畀單仲偕，34年區議員生涯告一段落。
黃舒明

黃舒明，MH（英文：Rowena Wong），香港親中陣營經民聯、西九新動力成員、油尖旺區議會前任議員（2008-2019年）。

選舉經歷
喺2015年香港區議會選舉，佢攞到1,712票，成功當選。
响第6屆香港區議會選舉入面，佢喺旺角北選區力爭冧莊，但因為親中派漠視民意堅持如期修訂逃犯條例，選情大受影響，佢攞到2076票，但以85票之差輸畀泛民主派蕭德健，連任失敗。
衛星黨

衛星黨，又叫附庸黨、花瓶黨或者尾巴黨，意思係指依附住一個國家入面主要政黨（通常係執政黨）嘅一啲細規模政黨。衛星黨通常喺威權統治或者極權統治嘅國家先會出現，基本上係直接或者間接俾主要政黨控制，冇乜獨立性。但亦有啲喺民主政體入面，少數小黨同大黨長期結盟而變成衛星黨，或者大黨基於選舉法例限制成立一次性嘅衛星黨。另外，『衛星黨』有時亦會用來批評一啲只識得跟進大黨行動嘅細黨，但呢啲細黨好多時候會否認呢個說法。
喺威權統治或者極權統治嘅國家，呢啲黨多數用嚟對外營造一種好似有民主氣氛或者多黨合作嘅假象，但其實唔會反對政權，亦都冇機會再進一步發展，基本上冇乜實際作用，所以成日俾人叫做「政治花瓶」。
黃逸旭

黃逸旭（英文：Roger Wong Yat Yuk，1978年7月17號—），係香港泛民主派人士，黃大仙區議會正安選區議員，由2004年做到2021年。佢亦係註冊社工。2020年，佢更加做埋黃大仙區議會副主席。
黃逸旭最初係李華明嘅議員助理，喺2003年代表民主黨參選第2屆香港區議會選舉嘅黃大仙正安選區，結果成功打敗郭偉強，成功當選，但係佢冇幾耐又退出民主黨。
喺之後嗰四屆區議會選舉，佢亦喺同一選區（正安選區）成功冧莊。其中喺2015年香港區議會選舉，佢自動當選。
2021年7月9號正式劈炮。
黃達東

黃達東，MH，JP，香港建制陣營（親中派）政治人（前民建聯成員）、深水埗區議會前任議員（2008-2019年）。

選舉經歷
佢喺2011年香港區議會選舉參選美孚南選區，以1987票打贏公民黨王德全，成功當選。
喺2015年香港區議會選舉，佢攞到2,421票，成功當選。
去到2019年，因為親政府陣營逆民意強推逃犯條例修訂草案，選情大受影響，輸畀王德全徒弟周琬雯，連任失敗。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
黃遠輝

黃遠輝係香港親中派政治人物兼工程界人士。

選舉經歷
喺2015年香港區議會選舉，佢攞到496票，未能當選。
喺2021年9月，佢成為香港特别行政區選舉委員會工程界當然委員。
黃鎮健

黃鎮健，香港親中派政治人物。
喺2015年香港區議會選舉，佢攞到2377票，未能當選。
黃馳

黃馳，香港親中派政治人。

選舉經歷
喺2015年香港區議會選舉，佢攞到1333票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黃馳曾經以無申報政治聯繫名義參選地區委員會界別（九龍城），攞到153票，成功當選。
黃麗嫦

黃麗嫦(Esther Wong)係香港親中派政治人兼生意人。

家庭
巳婚，有一仔一女。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,686票，成功當選。
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
黎偉雄

黎偉雄係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,872票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
黎廣偉

黎廣偉，香港政治人。
喺2015年香港區議會選舉，佢攞到1,663票，成功當選。
黎志強

黎志強（英文：Joseph Lai Chi Keong，1947年12月13號—），係香港資深泛民主派人士、香港公民黨員，東區區議會翡翠（1988-1994年係柴灣西）選區議員，由1988年做到2021年。佢亦做過香港市政局議員。
黎志強早年係民主黨創黨成員，之但係去到2008年嘅第4屆香港立法會選舉，因為佢唔滿意未獲民主黨安排參選，決定即時退黨，並且以獨立民主派身份參選，但係輸咗，後尾佢就加入咗公民黨。
2019年，泛民主派乘住市民反修例嘅民意，攞到區議會嘅大多數。黎志強就喺泛民主派嘅支持下，成為東區區議會主席，2021年7月8號，佢同黨友梁兆新、魏志豪一齊劈炮，結束區議員生涯。
黎梁笑群

黎梁笑群，香港親中派人士。

選舉經歷
佢曾經喺2004年香港立法會選舉為馬力助選。
喺2015年香港區議會選舉，佢出選翠灣選區，攞到1181票，未能當選。
黎梓恩

黎梓恩（英文：Lai Tsz Yan，1992年—），係香港區政聯盟成員，沙田區議會王屋選區前任議員（2016年上任）。
喺2015年香港區議會選舉，佢攞到2,111票，成功當選。
2021年10月4號，黎梓恩參加2021年香港區議員宣誓儀式，之後被監誓人質疑佢嘅宣誓有效性，最終決定佢宣誓無效。
黎榮浩

黎榮浩，MH，香港親中陣營政治人、民建聯黨員，黃大仙區議會議員（2000-2019年/2023年-），任職華潤集團。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黎榮浩曾經以民建聯名義參選地區委員會界別（黃大仙），攞到129票，成功當選。
黎樹濠

黎樹濠，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1,914票，成功當選。
黎熙琳

黎熙琳，香港親中派政治人。
喺2015年香港區議會選舉，佢攞到1629票，未能當選。
黎銘澤

黎銘澤（英文：Jacky Lai，1991年12月30號—），係香港新民主同盟成員，西貢區議會軍寶（將軍澳廣場、新寶城）選區前任議員（由2016年做到2021年）。

參選經歷
喺2015年香港區議會選舉，佢攞到784票，成功當選。
龍更新

龍更新，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到676票，未能當選。
龍瑞卿

龍瑞卿，香港傳統親中派民建聯黨員，曾經係屯門區議員（龍門選區）。

2008年同2012年立法會選舉
佢喺2008年同2012年嘅香港立法會選舉都有排喺黨友譚耀宗嘅名單入面，其中喺2012年，民調更一度顯示當時排第二嘅佢有機會當選。不過佢最終兩次都無當選。

2011年香港區議會選舉
喺2011年香港區議會選舉入面，龍瑞卿以2,310票當選，打敗民主黨成員馮卓奇（871票）及人民力量陳建璋（666票）。

2015年香港區議會選舉
喺2015年香港區議會選舉入面，佢自動當選。

2019年香港區議會選舉
佢喺2019年香港區議會選舉迎戰得到泛民主派支持，「屯門十一兄弟」之一嘅曾錦榮。呢次選舉入面，香港修例風波成為選民關注嘅議題，雖然一度有200萬市民出來遊行反對修訂逃犯條例，但親政府派仍然支持修訂，因此佢嘅選情亦受到影響。曾錦榮亦批評龍瑞卿，無為龍門居居民爭取最大權益，而且竊取他人功勞自稱成功爭取。另外，龍瑞卿嘅辦事處亦因為佢堅持修訂逃犯條例而被破壞。最終，曾錦榮攞到4410票(60.1%)，而龍瑞卿只係攞到2931票(39.9%)而落敗，結束20年區議員生涯。

2021年香港選舉委員會界別分組選舉
佢喺2021年香港選舉委員會界別分組選舉入面參選，政綱標榜支持排除民主派人士嘅所謂『愛國者治港』，之後以677票當選成為選委。

個人生活
佢老公係同屬民建聯嘅陳雲生。
龐愛蘭

龐愛蘭，BBS（Scarlett Pong，1959年6月19號—） 係香港親中陣營政治人（新世紀論壇成員）、醫學及衞生服務界人士（註冊藥劑師），沙田區議會前任議員，係龐卓欣嘅姑媽、龐寶林嘅妹妹。

政治立場同經歷
佢嘅立場係親中派，武漢肺炎香港疫情期間，佢曾經參與聯署謹向內地援港醫療隊致敬。

選舉經歷
喺2015年香港區議會選舉，佢攞到1,905票，成功當選。
喺2021年9月，佢成為香港特别行政區選舉委員會醫學及衞生服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年第7屆香港立法會選舉，佢提名林順潮，另外用獨立身份參選醫療衛生界功能界別議席，最後得票第三落選。
龔栢祥

龔栢祥，香港親中派政治人物。

參選經歷
喺2015年香港區議會選舉，佢攞到2,227票，成功當選。
佢曾經參與2019年香港區議會選舉，因為親中派漠視民意堅持如期修訂逃犯條例，佢嘅選情大受影響，最終落敗。
周華健

周華健（粵拼：zau1 waa4 gin6；英文：Wakin "Emil" Chau Wah-Kin；1960年12月22號—）係大中華地區男唱作人同製作人，被封做臺灣「國民歌王」、香港「天王殺手」。

現場演出
2005年 參加香港迪士尼樂園開幕晚會，唱《泰山》動畫嘅歌《我深心的愛》（You'll Be in My Heart）。
2008年 參加迎奧運歌曲《北京歡迎你》的錄製，同群星合作並參加奧運倒數100日晚會。
2008年 參加北京奧運會開幕式同閉幕式嘅演出。
2009年 參加中央電視台春節聯歡晚會，同羅大佑、李宗盛、張震嶽同台唱四隻舊歌。
2010年 參加中國2010年上海世界博覽會開幕式演出
2011年 參加滾石唱片「快樂天堂 滾石30演唱會」演出。
2012年 參加苗栗縣政府「2012春遊山城，好戲連台－唱經典」演出。
2014年 4月26號參加精彩承燕感謝有您Because of You ,We Excel!「2014承燕周年慶典台灣場」演出。
羅禮平

羅禮平，香港親中派人物。

政治立場
佢係香港親中派一員，武漢肺炎期間參與一啲親中派嘅防疫活動。
佢支持北京未經諮詢或香港人同意，強行訂立嘅《港版國安法》，甚至參與喺親中派嘅全版廣告宣傳。
人魚

1900年一幅油畫，描繪畫家想像中嘅美人魚形象。
人魚（英文：merfolk / merpeople）係指想像中上半身係人（或者最少似人）下半身係魚嘅傳說生物。人魚喺世界多地（包括大中華地區同歐洲）嘅民間傳說都有出現，亦係現代奇幻作品成日用嘅橋段。
人魚嘅上半身可以望落同人類冇乜分別，又可以好醜樣好恐怖。美人魚（mermaid）係指女嘅人魚，尤其係上半身係靚女嘅人魚，而男嘅人魚喺英文會叫 merman。

描述
睇埋：海妖同人魚公主
人魚係種傳說中嘅生物，有人噉嘅頭同上半身同埋魚嘅尾。喺歐洲嘅民俗裏面，人魚有陣時又叫做海妖，好似仙子噉識用魔法同第啲超自然力量。佢哋出名鍾意唱歌，而且啲故仔好多時話佢哋嘅歌聲有魔力能夠迷惑人心。
佢哋通常好長命，但並冇靈魂，例如童話故事《人魚公主》嘅某啲版本就係噉。
好多歐洲嘅民間故事都講到美人魚同人類男人結緍。呢啲故仔通常係話個男人偷咗條美人魚（例如）把梳或者塊鏡。不過如果條美人魚搵返個人偷走咗嗰件物品，佢就會即刻返去海度。
人魚往往畀人描繪成會對人類造成危害。佢哋發起嬲上嚟可能會引發洪水等嘅災禍，而且出海嗰陣見到人魚據講係沉船嘅預兆。

起源
睇埋：儒艮同海牛
有種講法係人魚傳說嚟自好似儒艮同海牛等嘅海洋哺乳類。呢啲動物畀人指係遠睇可以好似人魚噉嘅形象。
吳陸寧

吳陸寧，香港親中派人士。畢業於香港理工大學。
世界貿易中心一號大樓

世界貿易中心一號大樓（One World Trade Center），又叫做自由塔（Freedom Tower），係位於美國紐約市世界貿易中心嘅核心建築物，喺2014年11月3號啟用，原址係喺911事件中倒塌嘅原世界貿易中心雙子塔樓。
世界貿易中心一號大樓高1,776英尺（541.3米），象徵美國通過獨立宣言嘅1776年，呢個高度令到佢超過西爾斯大廈，成為全美、亦係西半球第一高樓。
吳惠權

吳惠權，MH，JP，廣東河源人，香港親政府陣營（傳統親中派）政治人（第12屆全國政協香港委員）、生意人（福新國際集團有限公司董事長），香港賽馬會馬主團體「客家團體」成員。

政治立場
佢係香港親中派一員，支持北京未經諮詢或香港人同意，強行訂立嘅《港版國安法》，甚至參與喺親中派嘅全版廣告宣傳，形容爭取民主同埋捍衞香港法治嘅香港反送中運動係危害國家安全嘅犯罪活動。
喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會同鄉社團委員。
木球

木球，又叫板球，係一項團隊球類運動，盛行於英國同英聯邦各地。比賽中有兩隊，每隊各十一人。
哥爾夫球

哥爾夫球，或者就咁叫哥爾夫（英文：golf），大陸依家譯做高爾夫球或者高球，做係一種運動。目的係將一個波，用支桿打一次或幾次入波地一啲窿入便，而打嘅次數越少為之贏。哥爾夫球無標準球場，個個波地都有自己設計，多數都係草地。波地通常有九或者十八個窿。
哥爾夫球賽，家下留低最早紀錄，係1456年喺蘇格蘭愛丁堡度。呢個玩法由蘇格蘭傳到英倫，再傳到世界各地。
哥爾夫球响1900年巴黎奧運同埋1904年聖路易斯奧運做咗比賽項目，直到112年後嘅2016年里約奧運先至再次返嚟奧運項目大家庭。
汪學寧

汪學寧工程師，BBS，JP（英文：Ir Wong Hok-ning）係香港前公務員，1986年加入土木工程署任職土力工程師，2013年升為土力工程處處長，2016年年底退休。任內主力處理冧山泥問題，又積極發展岩洞，推動包括沙田污水處理廠搬去沙田女婆山同屯門藍地石礦場岩洞嘅發展等。
2018年沙田至中環綫（沙中綫）紅磡站月台工程發生擅自改圖則醜聞，政府喺8月初揾佢做資深工程管理人員顧問團團員，「空降」港鐵公司加強管理沙中綫項目。
2022年，成為建業建榮學院的教授。
VTuber

VTuber直播畫面截圖。畫面中央嘅角色係VTuber伏見學，右方係在線觀眾發佈嘅即時消息。
虛擬YouTuber（日文：バーチャルYouTuber，英文：Virtual YouTuber，簡稱VTuber），又稱虛擬主播（日文：バーチャルライバー，英文：Virtual Streamer）、Vsinger、Vliver、VUP（虛擬UP主）等，係指以虛擬人物形象喺在線動畫平台上載動畫或進行直播嘅創作者，常於YouTube、bilibili、Twitch、Niconico等動畫平台活動。
虛擬YouTuber有兩個組成部分：虛擬人物（又稱「皮」）同背後嘅操作者（又稱「中之人」或「魂」）。通過捕捉操作者嘅聲、肢體動作同面部木並通過軟件對應到虛擬人物上，再由直播或者動畫嘅形式嚟打造同完善虛擬人物形象，以此嚟獲得社會認同同價值收入。其幕後營運可能係一成團隊，包程式設計、動作控制、配音員等等嘅「企業勢」，都可能得一個人嘅「個人勢」或者介乎兩者之間嘅「團體勢」（又稱「社團勢」）。
世界末日鐘

世界末日鐘，又叫末日時鐘、末日鐘（英文：Doomsday Clock）係一個虛構嘅鐘，由芝加哥大學嘅《原子科學家公報（英文：Bulletin of the Atomic Scientists）》（Bulletin of the Atomic Scientists）雜誌響1947年設立，標示出世界受核武器威脅嘅程度，個鐘沓正午夜12點象徵核戰爆發。雜誌社因應世界局勢將分針校近或者校遠子夜，以此提醒各界正視問題。最近一次調整係喺2025年1月28號，距離子夜剩返89秒。

时刻調整
末日時鐘海報
時鐘設立嘅時候正值冷戰，嗰陣距離子夜重有7分鐘，之後根據世界局勢同爆發核戰嘅可能性而變動，幅度由《原子科學家公報》雜誌委員會決定。但係時鐘有時未能夠及時反映實際情況，例如1962年古巴導彈危機嗰陣就快爆發核戰，當時嘅委員會冇校正時鐘。
2007年1月13號，該雜誌宣佈將會響2007年1月17日校正時鐘，以反映全球核威脅增加嘅情况。委員會將氣候轉變嘅因素一併考虑，因為佢哋相信氣候轉變會助長核能嘅應用。其中一個推測係氣候轉變導致食水短缺，從而引發戰爭，間接增加使用核武嘅機會。
世界末日鐘嘅變化圖，越靠近X軸（年份軸）即係越接近世界末日
美國人

美國人，係美國公民。依據美國公民出生地原則，一般情況下，喺美國各州及屬地出世嘅人就係美國公民。
穆罕默德·福阿德帕夏

穆罕默德·福阿德帕夏（土耳其文：Mehmet Fuat Paşa，1814年—1869年2月12號）係鄂圖曼帝國嘅大維齊爾、坦志麥特時代嘅改革家。喺任內佢提倡效仿歐洲，同埋穆斯塔法·雷希德帕夏、穆罕默德·艾明·阿里帕夏等人領導咗帝國嘅現代化革新。
尤秋興

尤秋興（粵拼：jau4 cau1 hing1，1969年2月15號—）係臺灣歌唱組合動力火車嘅成員。
域托里奧·艾曼奴爾·迪·薩伏依

域托里奧·艾曼奴爾·阿爾卑托·卡洛·特奧多羅·翁貝托·波尼法西奧·阿瑂迪奧·達米亞路·班納甸路·占尼奧·馬利亞·迪·薩伏依（Vittorio Emanuele Alberto Carlo Teodoro Umberto Bonifacio Amedeo Damiano Bernardino Gennaro Maria di Savoia，1937年2月12號—2024年2月3號）係那不勒斯親王、末代意大利王儲，末代意大利國王翁貝托二世個仔，目前宣稱自己係薩伏依王朝首領。

生平
域托里奧·艾曼奴爾（前）同阿爺域托里奧·艾曼奴爾三世
域托里奧·艾曼奴爾1937年2月12號響那不勒斯出世，係皮耶蒙親王翁貝托同王妃瑪麗·荷西嘅第二個細路、第一個仔，所以佢一出世就係王位第二順位繼承人。
1946年5月9號，老豆出任國王，佢亦自然升為王儲，獲得銜頭「那不勒斯親王」。但響一個月之後嘅全民公投入面，支持改建共和國嘅人有54%、高過通過門檻，意大利於是改成共和制，薩伏依王朝玩完，域托里奧亦跟住屋企人一齊走難到葡萄牙。後嚟老豆同阿媽嘅關係實在太差，兩個人於是分開住，而域托里奧就跟住阿媽到瑞士Merlinge住。兩父子嘅關係亦一直疏遠。
佢後生嗰陣做過生意人同飛機推銷員，之後轉行做軍火商。

回國
域托里奧·艾曼奴爾，1964年攝
由於意大利廢咗君主制，同其他歐洲國家一樣，議會立咗憲法，規定薩伏依王朝成員唔可以進入意大利國內。所以域托里奧一直致力於返鄉下。
佢一直游說意大利議會畀自己返國土，認為自己已經響外國流亡超過56年。1999年，佢到歐洲人權法院起訴意大利議會，認為佢哋長期唔畀自己返鄉下係侵犯人權。2001年9月，歐洲人權法院正式處理呢單案。
為咗得到返國嘅權利，佢放棄對意大利王位嘅請求，又承認意大利共和國。之後佢同個仔伊曼紐·菲力拔托一齊發表署名信，表示對意大利憲法嘅忠誠。
2002年10月23號，域托里奧最終可以返去意大利，憲法入面禁止薩伏依王室成員入境嘅條例亦被廢除。作為交換條件，域托里奧簽咗一項協議，佢放棄對王位嘅一切請求，又承認依家意大利政府係唯一兼合法嘅政府。

犯法
1978年佢誤殺咗法國人德力克·哈默，之後捲入多單官司。佢響1995年畀人判「持有危險武器」罪成立，判緩刑六個月。
2006年，佢響華倫納畀人拉咗，之後畀人關響波坦察。佢嘅罪名有貪污同幫客人買春。佢嘅主審法官約翰·活郭，係一位成日處理貴族犯法案件嘅法官。幾日後，佢畀人軟禁響屋企。同年7月佢獲釋，但唔可以留響意大利。不過佢分別響2007年同2010年，畀人判無罪，甩嗮所有罪名。

銜頭
佢響1969年曾經自行宣稱自己係意大利國王，話係老豆同意就佢嘅職位搞公投。但有知情人士話，係因為人響葡萄牙嘅翁貝托二世單方面召見奧斯塔公爵阿瑂迪奧，要立阿瑂迪奧係繼承人，所以域托里奧就「先下手為強」。
佢響1983年老豆死咗後出任薩伏依王朝首領，但咁唔代表爭議就咁完咗。2006年，堂叔奧斯塔公爵阿瑂迪奧話域托里奧嘅婚姻係「貴庶通婚」，而且婚姻未得到翁貝托二世嘅同意，所以話佢已經唔再有繼承權。而域托里奧同阿仔一齊申請法令，要求阿瑂迪奧唔再去用「薩伏依公爵」銜頭。2010年2月，阿雷佐地方法院判域托里奧勝訴，要求阿瑂迪奧賠錢兼且唔再用「薩伏依」做自己個姓。但兩家人嘅爭議一直持續，到2021年阿瑂迪奧死咗、由艾莫恩王子繼承嗰陣都係咁。

哈默之死
1978年8月，響卡發拿島上面，域托里奧發現自己嘅橡皮艇畀人攞走咗。佢用步槍嚟自衛，要求上返架橡皮艇，而且向橡皮艇上嘅一個人開槍。呢一槍雖然冇打中個位人兄，但就打中咗另一個叫德力克·哈默嘅男人，德力克響幾個月後傷重死咗。域托里奧本人因而畀人拉咗。
1989年10月11號，佢畀人以「致命傷害他人」同埋「持有危險武器」兩條罪起訴。但響1991年，巴黎巡迴法院判定「致命傷害他人」唔成立，只有「持有危險武器」係成立，判佢六個月緩刑。響2006年，佢話自己「我係犯錯，但我承認我玩咗班法國佬（即係指個位法官，法官係法國人）」，令到德力克嘅細妹比吉特好嬲，要求重審。
比吉特為咗大佬一直打咗好多場官司。最終呢單嘢由記者比雅特麗切·博路瑂奧發佈，仲幫由比吉特出嘅書Delitto senza castigo入面寫序言。域托里奧話嗰本書係誹謗，但響2015年法院判比吉特贏。

反猶太主義
2003年，域托里奧話墨索里尼嘅「反猶太法」其實冇咁得人驚。呢個講法惹起爭議。

屋企
1969年，域托里奧同女朋友瑪麗娜
響拍拖11年之後，1971年佢同女朋友瑪麗娜響伊朗德黑蘭結婚。呢場婚姻並未得到老豆翁貝托二世嘅支持，因為呢場婚姻係貴庶通婚，跟據薩伏依王朝嘅王室法律係唔畀咁樣做，翁貝托亦好多次提醒域托里奧。呢點亦成為後嚟奧斯塔公爵阿瑂迪奧攻擊佢合法性嘅把柄。
佢哋兩公婆有一個仔艾曼奴爾·菲力拔托，響1972年出世。
2月3號

2月3號係公曆年嘅第34日，離年尾重有331日（閏年332日）。
<< - 2月 - >>



大件事
960年（後周顯德七年正月初三）：陳橋兵變。
1930年：阮愛國（化名為胡志明）以共產國際代表嘅身份喺香港九龍華仁書院召集印度支那共產黨、印度支那共產主義聯盟同安南共產黨舉行會議，經與會者同意，合併三個組織成越南共產黨。
1969年：阿拉法特被選為巴勒斯坦解放組織領導人。
1986年：教宗約望保祿二世喺印度加爾各答接見德蘭修女，了解佢喺當地為貧苦大眾所做嘅工作。
1992年：香港石崗船民中心爆發騷亂，做成24人死，百幾人受傷，係香港越南船民騷亂傷亡數最多嘅一次。
1996年：中華人民共和國麗江發生7級地震（中文：1996年丽江地震），309死，4,070重傷，12,987輕傷。
1997年：第7屆巴基斯坦下議院選舉。
2005年：阿富汗Kam Air（英文：Kam Air）一客機由Herat（英文：Herat）飛去喀布爾期間失事（英文：Kam Air Flight 904），機上104人咸不剌死晒。
2006年：一艘載咗1,414名乘客同埋船員嘅薩拉姆98號客輪，喺沙特阿拉伯杜巴開去埃及薩法加嗰陣，喺離洪加達70公里嘅紅海度沉咗。之後搵返300幾個生還者同埋近200幾具浮屍。
2012年：匈牙利國營航空公司匈牙利航空因債務問題而中止營運。
2017年：香港推出美食車先導計劃。
2018年：廣州河南有近百年歷史嘅寶崗天主堂突然畀施工隊清拆。
2022年：美軍喺敘利亞突襲伊拉克同黎凡特伊斯蘭國領袖阿布·易卜拉欣·哈希米·庫雷希藏身嘅地方，庫雷希引爆炸彈自殺。
2025年：新佛拉蒙聯盟（荷蘭文：Nieuw-Vlaamse Alliantie）阿頭韋佛（荷蘭文：Bart De Wever）宣誓就任比利時總理。
周榮亮

周榮亮，香港親中派人物，潮州揭陽出生，香港健臨藥業（集團）有限公司董事總經理。
佢曾經出售影射「黃道益活絡油」嘅產品，之後高等法院頒下命令，裁定佢哋唔可以再賣，但周榮亮違反法庭命令，甚至喺本來要向法庭解釋嘅法庭聆訊失蹤，最終被判監四個月。
黑白大廚

《黑白大廚》，全名《黑白大廚：料理階級大戰》（韓文：흑백요리사: 요리 계급 전쟁，英文：Culinary Class Wars）係2024年韓國真人騷節目，2024年9月喺Netflix播出，由80位民間大廚組成嘅「黑匙羹」隊同20位出名大廚組成嘅「白匙羹」對決。

軼事
香港HOY TV 2025年有套飲食節目《黑白大廚滋味行》，介紹參加過呢個節目嘅參賽者嘅美食。
茶舞

茶舞，香港耍樂一種，講去舞廳跳舞，日時日間到挨晚，過後叫晚舞。晚一般九點後。戰後舞廳流行，廳內有舞池，男女入去跳舞，部份有專職舞女謀生，有錢人帶舞女出街玩。沒落後，亦有酒樓夜總會，高檔飲食跳舞場所，經營茶舞。及有夜總會唔正經，叫日式夜總會，化身純粹叫舞女耍樂，有茶舞之名，無茶舞之實。之後，夜總會息微後。又有酒樓之類，開舞池畀人跳舞，亦即跳茶舞。
二十世紀八十年代，鄧小平形容一國兩制，「馬照跑、股照炒、舞照跳」，講香港跑馬、炒股、跳舞。當中舞照跳，跳舞就指茶舞。
陳麗紅

陳麗紅，香港親中派西九新動力、九龍社團聯會政治人物，曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。
喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
劉娟

劉娟係香港親中派政治人物。

政治立場
佢係香港親中派人士。佢曾經參與公開聯署支持北京未經諮詢或香港人同意，強行訂立嘅《港版國安法》。
喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

選舉經歷
喺2021年9月，佢成為香港特别行政區選舉委員會同鄉社團委員。
陳真光

陳真光，香港親中派政治人。

政治立場
佢係香港親中派成員，武漢肺炎香港疫情期間曾經參與聯署謹向內地援港醫療隊致敬。
喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
喺2016年選舉委員會醫學界界別分組選舉，佢係選賢11團隊成員，但未能當選。
韋玉珍

韋玉珍，香港親中派醫生。有時佢去唔同地方考察會得到一啲親中派媒體嘅報導。

政治立場
佢係香港親中派成員，武漢肺炎香港疫情期間曾經參與聯署謹向內地援港醫療隊致敬。疫情初期，佢反對以罷工作為要求政府封關以控制疫情嘅手段。
喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
喺2016年選舉委員會醫學界界別分組選舉，佢係選賢11團隊成員，但未能當選。
包裝

包裝係包住貨物嗰張花碌碌嘅紙或者盒，好多時有幾層，又防件貨損壞，又嚮面頭寫清楚裏邊係乜嘢，產品說明同價錢、牌子咁。
家下話，人都要包裝，即係人靠衣裝嘅道理。
政客、政黨又話要包裝，即係搞靚個公關公眾形象咁。
丁天佑

丁天佑，香港親中派政治人物，新民黨友好。銀河消防集團主席。
黎祥嘉

黎祥嘉，香港親中派人士。喺深圳工作，有時會以喺深圳工作嘅香港青年身份接受中國國有傳媒訪問。
佢曾經以黑暴形容爭取民主同守護法治嘅香港反送中運動並以暴徒形容參與者，支持北京未經諮詢或香港人同意嘅《港版國安法》。
粵語懶音

粵語懶音指嘅係粵語語音嘅內部規律中嘅流變。呢個現象可以增加同音字而且導致意義上嘅歧義，從而得名懶音。但懶音呢個名存有各種爭議，因為某啲音變中嘅合併及變異嘅起因並唔係懶惰。懶音或者起因於冇正式接觸標準發音嘅教育，甚至係受到鄉音嘅影響。粵語懶音普遍出現喺韻母上，亦有啲懶音出現喺複雜嘅輔音、聲調當中。

因素
語流音變
英華分韻撮要（1856年）記低過n-、l-混淆現象。同樣現象亦開始喺1950年代嘅香港出現。
同化（音韻學）
其他漢語方言嘅影響（20世紀70年代香港鼓勵粵語取代其他漢語方言喺公眾場合使用，原先以客家話、閩南話等方言為母語嘅使用者喺學粵語嗰時，帶入母語n/l不分嘅發音習慣。而香港客家話係 n-、l-不分。）

現狀
粵語廣府方言嘅使用者，尤其係一啲喺廣東同埋香港地區嘅年輕人[未記出處或冇根據]，鼻音n同舌邊音l喺日常生活當中一般係已有變體，以舌邊音l為代表。n/l合流喺廣東較少見，某啲粵語方言仍然清晰噉區分到呢啲聲母。

現狀
聲母ng脫落喺香港地區較為普遍。相反，廣州西關口音[未記出處或冇根據]一般喺零聲母讀一律加上ng聲母。廣州有一種嘢食嘅名非常經典，可以練習ng聲母：「芽菜炒牛肉」（ngaa4 coi3 chaau2 ngau4 yuk6）。

現狀
廣東地區粵語使用者讀以o為韻母嘅字時，往往將gw（gu）發成g，將kw（ku）發成k。呢個現象喺港澳亦常見。

例子
廣（gwong2/guong2）府 -> 港（gong2）府
水果（gwo2/guo2） -> 水嗰（go2）
輪廓（kwok3/kuog3） -> 輪確（kog3）
由於客家話冇gw-以及kw-聲母，故此，部分人可能受客家話嘅影響。就以上例子，「廣」同「港」喺客家話入面係同音（gong）；「果」同「嗰」喺客家話入面都係同音（go）；「廓」同「確」喺客家話入面都係同音（kok）。

現狀
大部分人能夠辨別並準確發出呢兩個韻尾。[未記出處或冇根據]

現狀
不如韻尾-ng與-n普遍。

現狀
粵語中字如五、吳、誤、唔等一併從ng音。而家有唔少人將ng韻母音同埋m音混同。

現狀
粵語第一聲（陰平55/53）分為高平調55（與普通話第一聲 陰平55 相同）同埋高降調53（與普通話第四聲 去聲51 相似）。一般嚟講，而家啲人讀陰平調時一律讀成高平，所以聲調系統只剩低九調。

起源
受某啲方言影響，例如清遠話。[未記出處或冇根據]

起源
粵語入聲可以變調，有啲更有辨義作用。但由於其中一啲變調比較少出現，所以令一啲人分唔清[未記出處或冇根據]。

例子
去買嚿玉juk9/yug2
去買嚿肉juk9/yug6
肉玉本身同音，係第九聲（陽入22），玉可以變調讀第二聲（陰上35），但肉唔得。
半個月jyut9/yud6（十五天）
半個月jyut2/yud2（半個月亮）

起源
粵語同各現有漢語分支一樣都存有文白二讀現象，粵語中嘅文讀白讀之間發音差異明顯較細，出現頻率亦唔高，因此有啲人[邊個？ ]分唔清。

韻母
最常見形態係以白讀-eng韻母取代文讀-ing韻母，如病、命、釘、聽、嶺白讀-eng，文讀-ing。

聲母
文讀：近（gan6/gen6）代，白讀：遠近（kan5/ken5）。

其他
逆白讀ngaak9/ngag6，文讀jik9/yig6。

起源
甲、乙二字粵音相異，但國音相同，導致講者誤會兩字粵音亦相同，因此將甲嘅粵音張冠李戴，套埋落乙字。
相反現象（甲、乙二字國音相異，但粵音相同而導致誤讀）亦見於母語為粵語而初初學國語嘅人士。
中國大陸推廣普通話教育，某啲學生受普通話影響嚴重。

現狀
廣東、廣西後生一代嘅呢種現象較嚴重[未記出處或冇根據]。
班哲文·利斯特

呢篇文 嘅標題——《班哲文·利斯特》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
利斯特（2021年）
班哲文·利斯特（德文：Benjamin List，1968年1月11號—）係德國有機化學家。佢被視為不對稱有機催化呢個範疇嘅一個創立者，尤其係佢用脯氨酸嚟做不對稱催化劑。喺2021年，佢同大衛·麥美倫一齊攞到諾貝爾化學獎。
Chill Club 推介榜

《Chill Club 推介榜》（Chill Club Chart）係香港MakerVille為香港流行歌搞嘅音樂排行榜，隨住音樂節目《Chill Club》第三季節目啟播而喺2020年5月31號開榜。「Chill Club推介榜」由MakerVille製作部同《Chill Club》嘅台前幕後一齊投票，揀出十首本地熱播嘅新歌，跟住請歌手上去《Chill Club》演繹上榜嘅歌。另外，平日亦有節目《Chill Club 推介》去播新歌MV。
「Chill Club推介榜」常規喺每個禮拜日嘅《Chill Club》嘅第二節或者第三節播出。如果因為節目調動而停播《Chill Club》，「Chill Club推介榜」會以獨立節目方式播出，呢個情況下曾經唔會提供網上重溫，但自2025年2月開始提供網上重溫（包括之前嘅集數），擺喺《Chill Club》嘅頁面，而集數編號跟返對上一次播出嘅《Chill Club》。
全民造星系列

《全民造星系列》（英文：King Maker Series）係香港電視娛樂ViuTV嘅真人騷選秀節目系列，亦係ViuTV最具標誌性嘅節目系列。
2月2號

2月2號係公曆年嘅第33日，離年尾重有332日（閏年333日）。
<< - 2月 - >>



大件事
1421年：大明由南京遷都去北京。　
1653年：新菴士埠開埠，即係家下嘅紐約市。
1923年：英國由愛爾蘭撤軍。
1943年：納粹德國喺斯大林格勒戰役向蘇聯投降。
1948年：上海軍警驅趕罷住申新第九棉紡織廠嘅罷工工人，造成申九慘案，三個女工死咗。
1989年：香港大學生喺立法局大樓門外靜坐，抗議行政局通過強逼所有資助大學實行三年制。
1990年：南非廢除反種族隔離政黨嘅禁令。
1990年：蘇聯放棄一黨制。
1998年：宿霧太平洋航空一客機由菲律賓馬尼拉飛去棉蘭老島期間失事（英文：Cebu Pacific Flight 387），機上104人咸不剌死晒。
2004年：22歲嘅瑞士網球員費達拿首次升上職業網球男子單打世界排名第一位，之後一路保持到2008年8月，以連續237個星期打破紀錄。
2006年：丹麥《日德蘭郵報》刊登咗一個穆罕默德嘅漫畫，搞到敘利亞、沙特阿拉伯召返佢哋嘅駐丹麥大使。
2008年：法國總統薩爾科齊同模特兒卡拉布盧尼閃電結婚。
2009年：津巴布韋儲備銀行第三度將津巴布韋元貶值，新嘅1津巴布韋元等如舊史嘅1兆津巴布韋元。
2014年：第25屆泰國眾議院選舉。
黃卓帆

黃卓帆（英文：Paul Wong，1996年4月16號—），係前澳門微辣旗下嘅一個藝人。佢喺大學時期已經有拍戲經驗，喺一套講同性戀者嘅微電影「徊・憶」入面做男主角， 呢套微電影喺YouTube平台已經有超過410萬點擊率。
佢同時熱衷於戲劇，所以有好多舞台演出經驗。亦都因為咁佢喺2017年加盟微辣，加上佢有嘅逆天大長腿、深邃電眼、冧到爆嘅笑容、天使嘅面孔，韓風暖男嘅Oppa形象，令佢俘虜咗唔少少女嘅心，畀人讚係微辣最靚仔嘅人。之後佢希望突破自己，放低「靚仔」嘅包袱去做其他角色，其中因為好多次都做一啲畀人戴綠帽嘅角色，而令佢「綠帽王」呢個形象深入民心。 佢喺微辣嘅男性螢幕情侶係李宇軒，女性螢幕情侶係李熙媛。
羅皓誼

羅皓誼（Chloe Law，2004年2月5號—）係香港女藝人，2022年第32期無綫電視藝員訓練班學員，畢業後加入無綫電視。出名角色包括《愛·回家之開心速遞》飾演「卜卜脆」。

演出
呢個表唔完整，歡迎加料。
陳逸敏

陳逸敏（英文：Me Chan，1994年8月6號—），綽號阿Me/米青/陳逸敏，係香港女演員，因為參演「熊仔頭」嘅網上短片而出名。佢亦係位新娘化粧師。

簡歷
陳逸敏喺香港出世，中學時期讀廖寶珊紀念書院，大專時期讀香港城市大學專業進修學院（中文：香港城市大學專業進修學院）。由2014年開始，佢喺「熊仔頭」嘅網上短片演出而開始畀網民留意，而家陳逸敏係一名化妝師同埋演員。
神根公約國

神根公約國（粵拼：san4 gan1 gung1 joek3 gwok3）係指歐洲已經簽咗同履行《神根公約》嘅29個簽約國。
中歐研究

中歐研究（Central European studies）專攻奧匈帝國舊地、波羅的海三國同斯拉夫民族地區嘅學問，涵蓋波蘭、捷克、匈牙利、奧地利等國。呢啲地方夾喺德、俄兩大勢力之間，歷史上有神聖羅馬帝國興亡、哈布斯堡王朝爭霸，二戰後又成冷戰前線，形成獨特嘅文化混血現象。
研究重點包括一戰前多民族共治模式、共產時期轉型正義、歐盟東擴後嘅身份認同。學者仲會剖析卡夫卡文學嘅荒誕感、布拉格之春嘅政治隱喻，同埋維也納分離派藝術點樣影響現代設計，用跨國視角解讀呢片「歐洲十字路口」嘅前世今生。
李海泉

李海泉（1901年2月4號—1965年2月7號），原名李滿船，係李小龍嘅阿爸，廣東順德人，著名香港粵劇丑生，同半日安、廖俠懷、葉弗弱合稱「粵劇四大名丑」。李海泉因為去何甘棠屋企演戲，識到何愛瑜，結埋婚，生咗李小龍。
李小龍

李小龍（Bruce Lee，1940年11月27號—1973年7月20號），原名李振藩，乳名細鳳，係香港武打演員，始創截拳道，係佢將 Chinese Kung Fu（中國功夫）一詞介紹畀全世界。

家
李小龍喺美國三藩市出世。祖籍廣東順德，鄉下喺均安鎮。老豆係粵劇丑角李海泉，阿媽係商人何甘棠個女 Grace 何愛榆，亦都係香港人。
李小龍有一仔一女，個仔係李國豪，個女係李香凝。

事業
李小龍喺1941年返香港，1949年起先後讀過德信學校、喇沙書院同埋聖芳濟書院。佢喺1946年到1959年做童星，拍咗幾十套粵語片，包括《細路祥》同埋《人海孤鴻》。
李小龍16歲時拜葉問為師學詠春。除此之外，佢重練過洪拳、白鶴拳、譚腿、少林拳、戳腳、節拳等等。1957年佢奪得香港校際拳擊比賽少年組冠軍。1959年5月去咗美國西雅圖嘅華盛頓大學讀哲學同心理學。響美國嗰陣，佢仍然進修緊武藝，除咗傳統中國武術之外，重研究西洋武術，正式確立咗佢嘅武道哲學「截拳道」。
1964年佢出席咗美國加州長堤國際空手道錦標賽（Long Beach Karate Tournament）。響嗰度佢被電視劇《蝙蝠俠》製作人威廉多茲爾（William Dozier）賞識，邀請試鏡。結果喺1966年4月30號，李小龍同美國廣播公司簽咗30集電視劇《青蜂俠》嘅演出合約，飾演配角「加藤」（Kato），但只能夠播出一季共 26 集。其後佢以加藤角色演出咗三集《蝙蝠俠》，同埋喺《無敵鐵探長》（Ironside）同《新娘駕到》（Here Come the Brides）中客串。
由於佢唔願意只係響《青蜂俠》扮特技人，決定返香港拍電影，同電影人鄒文懷合作拍攝咗五部電影：《唐山大兄》、《精武門》、《猛龍過江》、《龍爭虎鬥》、《死亡遊戲》。當時香港電影經過咗六十年代最高峰之後，票房一直慘淡，李小龍嘅戲為香港電影重新注入活力，重令到功夫片成為港產片嘅主流。佢嘅戲影響重遍及全球，全球包括香港在內，都掀起咗一陣「李小龍熱」。

死
1973年7月20號李小龍喺佢女性朋友屋企死咗。當時李小龍計劃同鄒文懷約見澳洲演員傾談演出《死亡遊戲》嘅事，但到咗晚黑十點，佢俾人發現死喺九龍塘筆架山一個單位入面。
據當時檢驗報告顯示：李小龍全身最有問題嘅部份凈得胃一個。佢嘅胃入面含有好似大麻咁嘅物質，但係分量好少，冇致命性。因此由香港政府發出嘅死亡證上，只係寫住「死因不明」。由於發生得太過突然，香港政府進行咗死因聆訊，最後確定李小龍死因係「服用含有過敏成分嘅止痛藥，而引發咗急性腦水腫」。
但佢嘅死因到而家始終係一個謎。尤其係唔少人猜測李小龍在生嗰陣係咪服食過啲違禁藥物練功。而比較合理嘅講法，就係話李小龍個腦本身有隱性疾病，到佢死嗰陣突然間病發。
另外有一個講法係：有人話佢係俾日本空手道嘅人害死，係因為過度使用一個練身體嘅機器。而推銷呢個機器畀李小龍背後嘅人綽號就叫做「黑熊•謙」。傳說就係佢同幾位日本空手道家合作害死李小龍。但係呢個都只係流傳嘅消息，目前冇證據證明呢件事嘅真相。

影響
李小龍係香港電影史上一個最具影響力嘅人物，尤其係佢以功夫武打片挽救咗當時瀕臨玩完嘅港產片，重開創咗華人打入荷里活嘅先河。喺呢一點上，華人演員入面，都暫時重未有其他人可以好似李小龍咁，影響全球之外，重風靡咗好幾十年。
佢嘅電影使出嘅都係真功夫，而佢所施展嘅就係「截拳道」，係李小龍集各家大成而自創嘅。
李小龍一生共拍咗五部功夫片。雖然只得五部，但呢五部戲就刺激咗動作片響香港嘅發展。動作片喺港產片全盛期係最賣座嘅一類，捧紅咗唔少動作巨星，好似有成龍、洪金寶、李連杰、甄子丹等等。其中成龍重話：「冇李小龍就冇我。」
為咗紀念李小龍，香港星光大道同沙田嘅香港文化博物館都有李小龍像，其中沙田嘅李小龍像會展覽五年，之後會搬去將來起好嘅李小龍永久紀念館。
李振輝

李振輝（英文：Robert Lee，1948年12月16號—）係香港民謠歌手，1970年代到1980年代活躍。佢係粵劇丑生李海泉細仔，武打巨星李小龍細佬。佢曾經同女演員森森有過一段婚姻。
2月1號

2月1號係公曆年嘅第32日，離年尾重有333日（閏年334日）。
<< - 2月 - >>



大件事
1946年：賴伊被選為首任正式嘅聯合國秘書長。
1968年：加拿大皇家海軍（英文：Royal Canadian Navy）、加拿大陸軍（英文：Canadian Army）同埋加拿大皇家空軍（英文：Royal Canadian Air Force）合併成統一嘅加拿大軍隊（英文：Canadian Armed Forces）。
1974年：吉隆坡升格為馬來西亞嘅聯邦直轄區。
1976年：香港筲箕灣愛秩序灣五級火，三千幾個木屋居民同艇戶屋企燒晒。大火喺年初二，火場好大，消防處調動港九大部份消防員救，慈善團體籌款賑災。
2001年：馬來西亞首相馬哈迪宣佈布城成為聯邦直轄區。
2003年：美國哥倫比亞號穿梭機响執行第28次飛行任務之後，回程時喺大氣層解體，7名太空人死。
2004年：喺麥加嘅伊斯蘭教朝聖發生人踩人2004年伊斯蘭教朝聖人踩人（阿拉伯文：حادثة منى 2004）意外，最少251名朝聖者死。
2005年：尼泊爾國王賈南德拉突然解除首相職務，並建立以自己為首嘅新內閣。聯合國秘書長戈菲·安南促請尼泊爾盡快恢復民主自由。
2011年：埃及經過成個星期嘅示威、遊行同騷亂，總統穆巴拉克承諾唔會爭取連任。
2013年：歐洲最高建築物碎片大廈向公眾開放。
2019年：美國國務卿蓬佩奧宣佈美國暫停履行《美利堅合眾國同蘇維埃社會主義共和國聯盟關於銷毀中程同中短程導彈嘅條約》（簡稱《中程導彈條約》）義務。
2020年 ：一名44歲武漢男人因武漢肺炎喺菲律賓死，成為該病喺中國境外頭一單死亡病例。
2022年：2022年2月1號越南男子足球代表隊對中華人民共和國男子足球代表隊賽事喺越南河內舉行，主場嘅越南國家男子足球代表隊以3-1擊敗中國國家男子足球代表隊。
邱少雄

邱少雄，香港親中派政治人物兼教育界人士。前仁濟醫院王華湘中學校長。

政治同政策立場
佢係香港親中派嘅成員。曾經公開讚賞備受假新聞爭議嘅《大公報》，2022年又曾經公開和應習近平講話。2024年獲委任為第七屆西貢區區議會議員。

選舉經歷
喺2021年9月，佢以「教育專業聯盟」名義參選選舉委員會界別分組選舉，當選成為香港特别行政區選舉委員會教育界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名鄧飛。
林樂儀

林樂儀，香港親中派人物。
佢喺大學讀新聞系，自細喺將軍澳長大。喺2019年香港區議會選舉，佢喺方國珊團隊下面，出戰海晉選區，得到親中派『堅料網』幫手宣傳。

爭議
佢同佢男友喺2023年2月，非法闖入已關閉嘅芝麻灣懲教所，拍攝影片並放上網，之後2人被控非法入侵罪，去到2024年1月簽保守行為1年。
蕭潔嵐

蕭潔嵐，香港親中派人士。

家庭
佢阿媽係蕭何元鳳，老公係天利控股董事許崇凡。
Madmans Esprit

Madmans Esprit係韓國一隊後黑金屬同埋視覺系樂隊，係主唱叫號Kyuho嘅個人solo活動。樂隊幫自己嘅風格安咗個名，叫做厭世自殺黑流行樂（Depressive Suicidal Blackened Pop），佢哋嘅音樂裡面唔淨止有黑金屬同視覺系嘅元素，重有流行曲、民謠同埋古典樂呢啲元素。
佢哋而家隸屬韓國嘅廠牌nO aUTHORITY 同埋 歐洲嘅唱片廠牌岩神Gan-Shin Records（英文：Gan-Shin），同Dir en grey、lynch.、Sukekiyo同埋MUCC呢啲日本樂隊份屬同一廠牌。

創作意念
Madmans Esprit嘅意思係「狂人精神」。
佢哋嘅歌詞多數同生、死或者存在有關，甚至隱含咗「一切即一，一即一切」嘅佛家思想，同埋象徵住「永恆」、「死同再生」，「冇開始亦都冇結束」嘅銜尾蛇符號。叫號Kyuho填嘅詞，多數亦同政治或者哲學有關，佢鍾意喺歌詞嘅字裡行間收埋一啲隱藏嘅訊息。

2010至2013年︰早排
Madmans Esprit最初係由叫號Kyuho、睛彬、蘭實同滸震四個人組成，佢哋分別係擔任主唱、吉他手、Bass手同埋鼓手。
2011年，出咗第一隻細碟《I Just Want To Sex With You》
2012年，推出咗同名Demo《Madmans Esprit》，有分CD同埋錄音帶

2014至2017年︰去德國發展
2014年尾，叫號Kyuho自己包辦同推出咗大碟《Nacht》之後，搬咗去德國柏林住。
結他手Mario加入Madmans Esprit
叫號Kyuho同時亦做咗德國樂隊Human Traces嘅主唱
2017年8月至11月，喺德國同瑞典斯德哥爾摩開騷，為咗吸引聽眾，其中兩場係免費入場。
因為服兵役嚟嘅問題，叫號Kyuho 2017年嗰陣焗住要返番韓國，由於政府唔批新護照畀佢，佢亦都返唔到去德國住。

2018至2022年
2018年，Madmans Esprit換咗新一批成員。除咗主唱叫號Kyuho之外，其他嘅成員都係負責支援現場演出，包括玩開Dark Mirror ov Tragedy嘅結他手Senyt同鼓手Confyverse，重有Bass手Eun Chae，同埋同叫號Kyuho一齊玩另一隊Ms. Isohp Romatem嘅吉他手Juho。
2018年7月，加入咗歐洲嘅唱片廠牌岩神Gan-Shin Records（英文：Gan-Shin）
2018年10月1日，出咗第二隻大碟《無意識 의 意識化》
2018年11月21日，第一次去日本開騷
2019年2月17日，出咗單曲《Suicidol》
2019年4月13至28日，喺歐洲六個國家巡迴，包含法國、荷蘭、德國、捷克、波蘭同埋比利時 。歐巡嗰陣，由Human Traces嘅Tom Haberland擔任Bass手。
2019年5月4日，出咗細碟《Glorifying Suicide》
2019年9月，樂隊又換咗另一批支援現場演出嘅成員，除咗繼續留喺度嘅主唱叫號Kyuho同結他手Juho，新加入嘅Bass手Geon同鼓手Yeol亦都係嚟自Ms. Isohp Romatem；另外重有玩開Midian嘅新結他手Arc。
2019年10月17日，同時出咗《Seoul (this night is ours)》同《씨발（屌你老母）》呢兩首歌同MV，並且宣佈11月會喺台灣、日本同韓國開騷。
2019年12月底，樂隊為咗籌錢出「Seoul」演唱會嘅Blu-ray碟 同埋 新單曲《妄誕詩》，喺Indiegogo度搞眾籌，最終喺2020年2月21日籌到11,666歐羅，係原訂目標嘅137%。
2020年初，Madmans Esprit 憑《Glorifying Suicide》呢隻專輯入圍 第17屆韓國大眾音樂賞（KMA）「最優秀金屬＆硬蕊專輯」。
2020年2月19日，出咗單曲《자해와 해방 (自殘與解放)》
2020年5月30日，出咗單曲《妄誕詩》，隻碟入面收錄咗呢首歌嘅三個版本，分別係韓文版，日文版同埋將韓日文撈埋一齊嘅版本。
2020年10月頭，宣佈加盟廠牌nO aUTHORITY。
2021年1月30日，出咗單曲《백골의 정원（白骨庭院）》。
喺2021年3月31日發行，由金在中獻唱嘅《BREAKING DAWN》日文版MV裡面，成員叫號Kyuho同Yoel兩個都有份參演，佢地喺MV入面分別係擔任吉他手同鼓手。呢首《BREAKING DAWN》係由Hyde製作，係動畫《大貴族》嘅片頭曲。
2022年10月22日，出咗第三隻大碟《나는 나를 통해 우리를 보는 너를 통해 나를 본다（我透過望住我地嘅你望住自己）》

2023至依家
2023年2月27日，Madmans Esprit 發表聲明，隊band即日起由五人體制變返做叫號Kyuho嘅個人solo 活動。
2023年3月，Madmans Esprit 憑大碟《나는 나를 통해 우리를 보는 너를 통해 나를 본다（我透過望住我地嘅你望住自己）》攞到第20屆韓國大眾音樂賞（KMA）嘅「最優秀金屬＆硬蕊專輯」獎。
2023年10月16日，Madmans Esprit 公佈咗新嘅支援成員有邊個，結他手同Bass手繼續由Juho同Geon嚟做，再加上新鼓手Limu。
2024年2月11日至15日，樂隊一連5日喺日本池袋手刀舉行「Madmans Esprit JAPAN TOUR 2024 CHOP 5days」嘅演出，又喺2月15日推出埋單曲《墜落》。
2024年4月8日及9日，樂隊再次喺日本連續兩日開show。
2024年4月14日，宣佈加入新的結他手Somyul  (註︰即前成員Senyt)。
2024年8月19日，樂隊宣佈所有支援成員轉正，Madmans Esprit重新變返一隊五人樂隊，成員包括叫號Kyuho、Juho、Somyul、Geon及Limu。
2024年8月30日，出咗日本盤EP《5 Old Scars》
2024年9月10日及11日，樂隊喺日本連續兩日開show。9月10日嘅演出同DAMNED、リリカ等較知名嘅日本視覺系樂隊同台演出；9月10日同gibkiy gibkiy gibkiy一齊演出。
2024年10月6日至13日，喺歐洲六個國家巡迴，包含波蘭、英國、法國、德國、斯洛伐克同埋意大利 。
LG集團

LG集團（韓文：LG그룹），舊名樂喜金星（Lucky Goldstar），1995年之前叫GoldStar，係生產電子產品、流動電話同石化產品等嘅韓國大型集團，員工有成22萬人。佢係南韓第四大財閥。LG嘅主要競爭對手係三星集團。
Netflix

2017年聖地牙哥國際漫畫展上嘅Netflix展台，漫畫展喺聖地牙哥會議中心（英文：San Diego Convention Center）舉辦。
Netflix（/ˈnɛtflɪks/），或者譯為「奈飛」、「網飛」，係起源於美國、喺多國提供網上隨選影片嘅「OTT」服務公司，並同時喺美國國內經營單一費率郵寄DVD出租服務，後者係使用回郵信封（英文：Self-addressed stamped envelope）寄送DVD同埋Blu-ray出租光碟片去到消費者指定嘅收件地址。公司由里德·哈斯廷斯同埋馬克·倫道夫喺1997年8月29號成立，總部位於加州。1999年開始推出訂閱制嘅服務。到咗2009年，Netflix已經可以提供超過10萬部電影DVD，訂閱者數目超過1000萬人。而家Netflix喺串流媒體平台上已經係世界數一數二嘅佼佼者，主要嘅競爭對手有HBO、亞馬遜影片、Disney+、YouTube、Apple TV+同埋AT&T。
由2016年1月6號開始，Netflix服務範圍擴展到全世界（唔包括中國大陸、北韓、敘利亞、俄羅斯同克里米亞）。
2017年6月6日，《2017年BrandZ最具價值全球品牌100強》公布，Netflix名列第92位。2017年11月30號，美國媒體巨頭、世界最大嘅收費影片網站Netflix買咗《白夜追凶》嘅播放權，呢一次係呢間公司第一次買咗中國嘅網絡劇集版權，並計劃喺全球190幾個國家同埋地區上線。2018年10月，《財富》未來公司50強排行榜發布，Netflix排名第八。
2018年12月，世界品牌實驗室編制嘅《2018世界品牌500強》揭曉，排名第88。2019年10月，位列2019福布斯全球數字經濟100強榜第46名。2019年10月，Interbrand發布嘅全球品牌百強榜排名65。2020年1月22號，名列2020年《財富》全球最受讚賞公司榜單第16位。
林奕權

林奕權，MH（英文：Peter Lam），香港建制陣營（鄉事親中派）政治人、生意人、和富大埔主席。

選舉經歷
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。